text: Логично. Гюндоган и Пеп станаха №1 за януари във Висшата лига - Gol
  Логично. Гюндоган и Пеп станаха №1 за януари във Висшата лига
  Манчестър Сити се намира в изключителна форма
  Полузащитникът на Манчестър Сити Илкай Гюндоган логично бе избран най-добър футболист във Висшата лига за месец януари след отличното си представяне.
  Германецът вкара 5 гола, като се разписа срещу Челси, Кристъл Палас, Астън Вила и Уест Бромич, като бе в основата на отличната серия на Гражданите, която им помогна на превземат върха в класирането.
  "Най-хубавото бе, че не само аз, но цялостното усещане в отбора е, че сме непобедими и страшно силни. Изпитвал съм такова чувство на няколко пъти и преживяването бе наистина отлично" коментира Гюндоган.
  Специалистите съвсем логично отбелязват, че халфът играе най-добрия футбол в кариерата си, като от началото на сезона има вече 9 гола в първенството, след като в предишните 4 сезона бе вкарал общо 15 пъти във Висшата лига.
  Така той се присъедини към Доминик Калвърт-Люин, Хюн-Мин Сон и Бруно Фернандеш, които спечелиха наградата в предишните месеци.
  Очаквано наградата при мениджърите отиде при Пеп Гуардиола, който изведе Ман Сити до 6 поредни победи през януари, като общо вече достигнаха 10. Това е 8-ото подобно отличие за каталунеца, с което се изравни с Юрген Клоп, Мартин О'Нийл и Хари Реднап.